**NOLIKUMS**

**2023.GADA RĒZEKNES NOVADA**

**KAUSA IZCĪŅA HOKEJĀ**

**Sacensību mērķis un uzdevumu**

Popularizēt hokeju Rēzeknes novada iedzīvotāju vidū.

Noskaidrot Rēzeknes novada labākās komandas.

**Sacensību vadība**

Sacensības organizē un vada Rēzeknes novada pašvaldība (sporta speciālists – I.Derjagins, tālr.26531922.

**Sacensību norises laiks un vieta**

Sacensības notiks **2023.gada 5.maijā no plkst. 12:00**, SIA “Olimpiskais centrs Rēzekne” ledus hallē, Stacijas iela 30b.

**Dalībnieki**

Sacensībās var piedalīties jebkura komanda no **Rēzeknes novada** apvienību pārvaldēm, kura būs iesniegusi rakstisku pieteikumu. Maksimālais komandu skaits – 6 (gadījumā, ja pieteikušos komandu būs vairāk, priekšroka tiks dota tām, kuras būs pieteikušās pirmās).

Katra komanda drīkst pieteikt ne mazāk kā 8+1 un ne vairāk kā 15+1 spēlētājus. Komandā drīkst startēt tikai spēlētāji, kuri sasnieguši 16 gadu vecumu un nav spēlējuši Latvijas hokeja čempionātā (Virslīgā vai 1. līgā.). Katrā komandā drīkst būt pieteikti tikai **3** spēlētāji, kas nestrādā, nav reģistrēti vai nedzīvo kādā no Rēzeknes novada apvienību pārvaldēm. Vienam un tam pašam vārtsargam ir atļauts spēlēt dažādās komandās.

Spēlētājiem līdz 18.g.v. ir jābūt rakstiska vecāku atļauja par dalību kausa izcīņā un spēles laikā obligāti jāizmanto aizsargķivere ar režģi. **Par veselības stāvokli atbild paši sacensību dalībnieki, to apliecinot ar savu parakstu pieteikumā.**

**Sacensību vērtēšana**

Sacensības notiek pēc hokeja spēles noteikumiem, kas pieņemti starptautiskajā ledus hokeja federācijā (IIHF) (izņēmums - aizliegts izmantot spēka paņēmienus). Spēles ilgums un sacensību sistēma tiks noteikta pirms spēļu izlozes, atkarībā no pieteikto komandu skaita. Sacensību uzvarētāju komanda nosaka pēc savākto punktu skaita. Par uzvaru komanda saņem 3 punktus, par zaudējumu – 0 punktus, par neizšķirtu – 1 punkts. Uzvar tā komanda, kurai ir savāktas vislielākais punktu skaits. Nosakot uzvarētāju, vienāda punktu skaita gadījumā ņem vērā savstarpējās spēles rezultātu, iesisto un ielaisto vārtu starpību, izloze. ***Gadījumā, ja komanda spēles sākumu kavē par vairāk kā 5 minūtēm, šai komandai tiek piešķirts zaudējums ar rezultātu 0:5.***

**Uzvarētāju apbalvošana**

I.-III. vietu ieguvējas komandas apbalvos ar kausiem, spēlētājus – ar medaļām un balvām.

**Izdevumi**

Izdevumus, kas saistīti ar sacensību organizēšanu un apbalvošanu sedz Rēzeknes novada pašvaldība. Pārējos izdevumus jāsedz pašām komandām.

**Pieteikumi**

Komandas jāpiesaka iepriekš līdz š.g. 1.maijam, pa e-pastu: igors.derjagins@saskarsme.lv **un** aivars.mezatucs@rezeknesnovads.lv norādot komandas nosaukumu un tās pārstāvja kontakttelefonu. Pieteikumā jānorāda komandas nosaukums, dalībnieku vārds, uzvārds, dzimšanas gads, apvienības pārvalde un paraksts par veselības stāvokli.

**Personu datu apstrāde**

Piesakoties sacensībām, dalībnieki apliecina, ka piekrīt savu personas datu izmantošanai sacensību protokolos, sacensību laikā organizatoru uzņemto fotogrāfiju un videomateriālu izmantošanai sacensību publiskajos materiālos. Sacensību organizators apliecina, ka personu dati netiks nodoti trešajām personām un tiks izmantoti vienīgi sacensību vajadzībām. Reģistrējoties sacensībām, dalībnieki vai to pilnvarota persona piekrīt, ka ir iepazinušies ar nolikumu. Organizatori nav atbildīgi par to, ka dalībnieki nav iepazinušies ar nolikumu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ komandas

PIETEIKUMS

**RĒZEKNES NOVADA**

**KAUSA IZCĪŅA HOKEJĀ**

|  |  |  |  |  |
| --- | --- | --- | --- | --- |
| N.p.k. | Vārds, uzvārds | Dzimšanas gads | Apvienības pārvalde | Apstiprinu, ka atbildu par savu veselības stāvokli, ka nav iebildumu pret personīgo datu, fotogrāfiju publicēšanu interneta vietnēs un sociālajos tīklos. |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas pārstāvja vārds, uzvārds, kontakttelefons, e-pasts.